Na Dihlatse tša Jehofa di Hudugela Dinageng tše Dingwe go Ruta ka Beibele? | DIPOTŠIŠO TŠEO DI BOTŠIŠWAGO KUDU
Na Dihlatse tša Jehofa di Hudugela Dinageng tše Dingwe go Ruta ka Beibele?
Ee. Gohle moo re lego gona, bjalo ka Dihlatse tša Jehofa re leka go ruta batho bao re kopanago le bona ka tumelo ya rena.—Mateo 28:19, 20.
Go oketša moo, Dihlatse tše dingwe di etela goba go hudugela mafelong ao a lego dinageng tša gabo tšona moo batho ba bantši ba swanetšego go kwa ditaba tše dibotse tše di tšwago ka Beibeleng. Dihlatse tše dingwe di hudugela dinageng di šele e le gore di katološe bodiredi bja tšona. Di thabela go tšea karolo go phethagatšeng boporofeta bja Jesu bjo bo rego: “Le tla ba dihlatse tša ka ... go fihla karolong ya kgole ya lefase.”—Ditiro 1:8.
Ka ngwaga wa 1943, re ile ra thea sekolo seo se bego se hlahla ka mo go kgethegilego bao ba hudugelago dinageng tše dingwe gore ba rute ka Beibele. Ga e sale go tloga ka nako yeo, Dihlatse tše di fetago tše 8 000 di bile gona sekolong se, seo se tsebjago e le Sekolo sa Beibele sa Watchtower sa Gilead.
Sekolo sa Beibele sa Watchtower sa Gilead se swaregile kudu ka modiro o bohlokwa wa boboledi. Ipshine ka diphihlelo go tšwa go bao ba tsenego sekolo se se se kgethegilego.
Klase ya bo-134 ya Sekolo sa Beibele sa Watchtower sa Gilead e ile ya aloga ka March 9, 2013. Lenaneo le ile la ahlaahla kamoo sekolo se kgomilego batho ka gona ga e sa le se hlongwa nywageng e 70 e fetilego.
mailto:?body=Na Dihlatse tša Jehofa di Hudugela Dinageng tše Dingwe go Ruta ka Beibele?%0a%0ahttps%3A%2F%2Fwww.jw.org%2Ffinder%3Fdocid%3D502013361%26wtlocale%3DSE%26srcid=share⊂ject=Na Dihlatse tša Jehofa di Hudugela Dinageng tše Dingwe go Ruta ka Beibele?